টাইমস স্কয়ারে সহস্রকন্ঠে বরণ হবে ১৪৩১ বঙ্গাব্দ
নিউইয়র্ক টাইমস স্কয়ারে সহস্রকন্ঠে ১৪৩১ বাংলা বর্ষবরণ অনুষ্ঠানে যোগ দিতে সেখানে পৌঁছে গেছেন ফোক সম্রাজ্ঞী মমতাজ বেগম এবং পার্বতী দাস বাউল। আগামী ১৩ এপ্রিল টাইমস স্কয়ারে তারা গান গাইবেন।‌
আয়োজনের আহ্বায়ক সৈয়দ হাসান ইমাম ও শুভেচ্ছা দূত লায়লা হাসানও ওয়াশিংটন থেকে নিউইয়র্কে পৌঁছে গেছেন।
আয়োজক সংগঠন এনআরবি ওয়ার্ল্ড ওয়াইডের পক্ষ থেকে জানানো হয়, টাইমস স্কয়ারে দুপুর আড়াইটায় মঙ্গল শোভাযাত্রা উদ্বোধন করবেন নিউইয়র্ক সিটি মেয়র এরিক এডাম। মহিতোষ তালুকদার তাপসের পরিচালনায় সহস্রকন্ঠে বর্ষবরণ, কাবেরী দাসের সঙ্গীতায়োজনে শতাধিক শিশু-কিশোরের অংশগ্রহণ গান ও নাচ, যাত্রাসহ আবহমান বাংলার চিরায়ত অনুষ্ঠানে এই আয়োজন চলবে রাত ১০টা পর্যন্ত।
এনআরবি ওয়ার্ল্ড ওয়াইডের সাধারণ সম্পাদক তোফাজ্জল লিটন বলেন, 'জ্যাকসন ডাইভারসিটি প্লাজায় বর্ষবরণ অনুষ্ঠান শুরু হবে সকাল ১০টায়। সকালে লুচি-সপ্তব্যঞ্জন দিয়ে আপ্যায়ন করা হবে দর্শনার্থীদের। দুপুরের পর থেকে থাকবে পান্তা-ইলিশ। সকাল থেকে রাত পর্যন্ত চলবে বৈচিত্র্যময় সংস্কৃতিক পরিবেশনা।'

নিউইয়র্ক টাইমস স্কয়ারে সহস্রকন্ঠে ১৪৩১ বাংলা বর্ষবরণ অনুষ্ঠানে যোগ দিতে সেখানে পৌঁছে গেছেন ফোক সম্রাজ্ঞী মমতাজ বেগম এবং পার্বতী দাস বাউল। আগামী ১৩ এপ্রিল টাইমস স্কয়ারে তারা গান গাইবেন।‌